V zmysle §30 písmena b) Zákona MZ SR č. 355/2007 je zamestnávateľ povinný za zabezpečiť posúdenie zdravotného rizika z expozície faktorom práce a pracovného prostredia a na základe tohto posúdenia zabezpečiť vypracovanie písomného posudku o riziku s kategorizáciou prác z hľadiska zdravotného rizika v spolupráci s pracovnou zdravotnou službou.
Táto povinnosť sa aktuálne vzťahuje na každého zamestnávateľa, bez ohľadu na počet zamestnancov alebo druh vykonávaných prác spoločnosti / zamestnancov (t.j. rovnako platí pre zamestnávateľa, ktorý napr. vykonáva administratívne práce, alebo ktorý vykonáva činnosti v oblasti výroby, zdravotníctva a iné, kde je faktorov práce viacero).
Rozdiel  je následné v samotnej aktualizácií posúdenia zdravotného rizika z expozície faktorom práce a pracovného prostredia.
V zmysle §30 písmena c) Zákona MZ SR č. 355/2007 je zamestnávateľ povinný zabezpečiť posúdenie zdravotného rizika najmenej raz za 24 mes. pri kategórií 2 posúdených faktorov práce, alebo najmenej raz za rok pri rizikovej  kategórií 3 a 4 posúdených faktorov práce.
Legislatíva ukladá viacero povinností v oblasti preventívneho pracovného lekárstva (objektivizácia faktorov pracovného prostredia, vypracovania posudkov o riziku a prevádzkových poriadkov, ak to je potrebné v zmysle expozície faktorov pracovného prostredia).
Aktuálne na začiatok potrebujete ako zamestnávateľ, ktorý zamestnáva zamestnancov mať vypracované Posúdenie zdravotného rizika z expozície faktorom práce a pracovného prostredia (spomínam vyššie), ide podstate o vstupný audit pracoviska, ktorého výsledkom je dokumentácia, ktorá obsahuje už spomínanú kategorizáciu práce. Aktuálne je tento dokument vyžadovaný pracovníkmi RÚVZ, prípadne Inšpektorátom práce.